મોસ્કોની નજીકના મતદાન કેન્દ્રમાં મતપેટીમાં મતો નખાઈ રહ્યાં હતાં, ત્યાંના અધિકારીને સસ્પેન્ડ કરી દેવાયા હતા. એવી જ રીતે પૂર્વ રશિયાના દૂરના શહેર આર્ટીઓમમાં એક જણે એકલાએ જ ઢગલાબંધ મતો નાખી દીધાં હતાં, તેની ધરપકડ પણ કરવામાં આવી. પરંતુ આ દરેક ચૂંટણીમાં જોવા મળતા સામાન્ય બનાવો છે. ચૂસ્ત લોકતંત્રમાં પણ અને કડક બંદોબસ્ત વચ્ચે પણ આવા બનાવો જોવા મળતા હોય છે, પણ સૌથી વધુ ફરિયાદો અને વિરોધ પરાણે મતદાન કરવા માટેની જોહુકમીના કારણે થયો હતો.